**Notă Informativă**

**la proiectul Hotărîrii Guvernului**

**privind instituirea Reţelei interministeriale de parteneriat public-privat**

Elaborarea prezentului proiect de hotărîre de Guvern este determinat de prevederile pct. 124 din Planul de acţiuni a Guvernului pentru anii 2012-2015 aprobat prin Hotărârea Guvernului nr. 289 din 07.05.2012.

În acest sens, Ministerul Economiei a elaborat proiectul hotărârii Guvernului privind aprobarea Conceptului Reţelei interministeriale de parteneriat public-privat având ca scop coordonarea activităţilor în domeniul parteneriatelor public-private între autorităţile administraţiei publice centrale şi unitatea pentru parteneriat public-privat din cadrul Agenţiei Proprietăţii Publice.

Reţeaua interministerială de parteneriat public-privat urmează a fi o structură consultativă de competenţă generală, fără personalitate juridică, ce va presupune reprezentarea fiecărei instituții în cadrul reţelei de către doi reprezentanţi conform anexei nr. 2 a prezentului proiect de hotărâre a Guvernului.

Reţeaua va fi creată din specialişti în fiecare sector al economiei naţionale pentru implementarea cu succes a proiectelor de interes public naţional. Totodată prezentul concept va permite autorităților administraţiei publice centrale să beneficieze de un flux de informaţie continuu, comunicare şi consolidare a capacităţilor instituționale prin intermediul programelor de instruire având la bază bunele practici internaţionale în domeniul parteneriatului public-privat.

De asemenea conceptul Rețelei PPP este propus cu titlu de recomandare autorităților administrațiilor publice locale ca mecanism de coordonare eficientă a procesului de dezvoltare şi implementare a proiectelor de parteneriat public de interes public local.

Proiectul nu conţine prevederi de reglementare a activităţii de întreprinzător în contextul Legii cu privire la principiile de bază de reglementare a activităţii de întreprinzător nr. 235-XVI din 20.07.2006, astfel decăzând necesitatea examinării de către Grupul de lucru pentru reglementarea activităţii de întreprinzător.

În contextul celor expuse, Ministerul Economiei consideră oportun promovarea prezentului proiect şi solicită susţinerea acestuia.

**Viceprim-ministru,**

**Ministrul economiei Valeriu LAZĂR**